Københavns Adresseavis, 1822-08-28
En tro og reenlig Pige, som kan lave god daglig Mad, samt vadske og stryge, kan faae Condition strax, naar hun mælder sig paa Vestergade Nr. 20, anden Sal, hvor nærmere Anviisning gives. To Karle, som kunne pløie med engelsk Ploug, og forstaaer de øvrige til Jordbruget henhørende Arbeider, kunne faae Tjeneste til 1ste September i maanedsviis paa en Gaard i Nærheden af Byen. Anvises i St. Pedersstræde Nr. 126, første Sal paa venstre.